ተቃዋሚ ፓርቲዎች ይሁን መድረክ የኢህአዲግ መሪዎች ስትድዮ እና ቢሮ ውስጥ ሆነው አልጠበበም የሚሉት ምኅዳር ስለመኖሩ ደብረማርቆስ፣ አዳማ እና መቀሌ ላይ እንደተደረገው መሬት ወርደው መፈተሹን ሊቀጥሉበት ይገባል። የሀገራችን ጉዳይ ያገባናል ብለን በመታገል ብዙ ችግር እና ፈተና ያለፍን ሰዎች እንደመሆናችን ኢህአዲግ ወደ ስብሰባው የሚልካቸውን "ቪጂላንቴዎች" ፈርተን በስብሰባዎች ከመገኘት ወደ ኋላ እንደማንልም ሊታወቅ ይገባል። ሕግን እና ሥርዓትን አክብሮ መሄድ ያባት ነው። ይህን አልፎ ጉዳት ቢደርስብን ግን ኃላፊው ኢህአዲግ እና እርሱ የሚመራው መንግሥት መሆኑን የኢትዮጵያ ህዝብና ዓለም አቀፉ ማኅበረሰብ እንዲያውቅ እንፈልጋለን።
